laion/Wikipedia-Exotic huggingface dataset:
დავიდ დაკო

დავიდ დაკო (ფრანგ. David Dacko; დ. 24 მარტი, 1930, ბუჩია, ცენტრალური აფრიკის რესპუბლიკა — გ. 20 ნოემბერი, 2003, იაუნდე, კამერუნი) — ცენტრალური აფრიკის რესპუბლიკის პოლიტიკური მოღვაწე. ცენტრალური აფრიკის რესპუბლიკის პრეზიდენტი 1960–1965 და 1979–1981 წლებში. დაიბადა მიწათმოქმედის ოჯახში. პოლიტიკური კარიერის დაწყებამდე მუშაობდა მასწავლებლად. ქვეყნის მიერ დამოუკიდებლობის გამოცხადებამდე იყო ცენტრალური აფრიკის რესპუბლიკის დამაარსებლის, საკუთარი ბიძის, ბარტელემი ბოგანდას უახლოესი თანამებრძოლი, რომელსაც ამ პერიოდში ეკავა გარდამავალი მთავრობის პრემიერ-მინისტრის თანამდებობა. ბოგანდას მთავრობაში 1957–1958 ეკავა სოფლის მეურნების, 1958 წელს — ადმინისტრაციულ საქმეთა, 1958–1959 წლებში — შინაგან საქმეთა, ვაჭრობისა და ეკონომიკის მინისტრის თანამდებობები. 1959 წელს ბოგანდას ავიაკატასტროფაში დაღუპვის შემდეგ გახდა გარდამავალი მთავრობის პრემიერ-მინისტრი, ხოლო 1960 წლის 14 აგვისტოდან დამოუკიდებელი ცენტრალური აფრიკის რესპუბლიკის პრეზიდენტი. 1966 წლის 1 იანვარს მისი ხელისუფლება დაამხო, ცენტრალური აფრიკის რესპუბლიკის შეიარაღებული ძალების გენშტაბის უფროსმა, საკუთარმა ბიძაშვილმა ჟან ბედელ ბოკასამ. მისი დიქტატურის საწყის ეტაპზე დავიდ დაკო შინაპატიმრობაში იმყოფებოდა, შემდეგ გაათავისუფლეს, მოახდინეს მისი რეაბილიტაცია და გახდა ბოკასას მხარდამჭერი. 1979 წლის 20 ნოემბერს, საფრანგეთის მხარდაჭერით ოპერაცია „ბარაკუდას“ შედეგად უსისხლოდ დაამხო ბოკასა და კვლავ დაიკავა რესპუბლიკის მეთაურის თანამდებობა. სახალხო გამოსვლების გამო დაკო იძულებული გახდა დაემტკიცებინა რესპუბლიკის ახალი კონსტიტუცია, რომელიც ითვალისწინებდა საპრეზიდენტო არჩევნების ჩატარებას (პრეზიდენტს ირჩევდნენ 6 წლით; ის ნიშნავდა პრემიერ-მინისტრსა და მთავრობას). გამოცხადდა მრავალპარტიულობა და ადამიანის უფლებების დაცვა, შეიქმნა დამოუკიდებელი სასამართლო სისტემა. 1981 წელს ჩატარებულ საპრეზიდენტო არჩევნებში დაკომ დააგროვა ხმათა 50,3% და გახდა ქვეყნის პრეზიდენტი. არჩევნების შემდეგ დაკომ უარი თქვა დემოკრატიულ რეფორმებზე და ქვეყანაში საგანგებო მდგომარეობა შემოიღო. ოპოზიციურ პარტიებს საქმიანობა აეკრძალა, დაკოს მოწინააღმდეგე ზოგიერთი ლიდერი დააპატიმრეს და საპარლამენტო არჩევნები გაუქმდა. მაგრამ ამ ღონისძიებებმა დაკოს რეჟიმი ვერ იხსნა. 1981 წლის 1 სექტემბრის მორიგი პუტჩის შედეგად გენერალმა ანდრე კოლინგბამ დაამხო დაკოს ხელისუფლება დაკო მონაწილეობდა 1992 და 1999 წლების საპრეზიდენტო არჩევნებში, მაგრამ ორივეჯერ დამარცხდა. დავიდ დაკო გარდაიცვალა 2003 წლის 20 ნოემბერს, 73 წლის ასაკში, კამერუნის დედაქალაქ იაუნდეში, სადაც გადიოდა მკურნალობის კურსს. ცენტრალური აფრიკის რესპუბლიკის პრეზიდენტი Encyclopaedia Britannica David Dacko
ქვეყნების სია ერთ სულ მოსახლეზე მშპ-ის (ნომინალი) მიხედვით

ყველა მონაცემები აღნიშნულია ამერიკულ დოლარში. მთლიანი შიდა პროდუქტი ქვეყნების სია მშპ-ის (მუპ) მიხედვით ქვეყნების სია მშპ-ის (ნომინალი) მიხედვით ქვეყნების სია ერთ სულ მოსახლეზე მშპ-ის (მუპ) მიხედვით ქვეყნების სია ადამიანის განვითარების ინდექსის მიხედვით მსყიდველობითი უნარის პარიტეტი ↑ Data refer to the year 2011. World Economic Outlook Database-September 2011, International Monetary Fund. Accessed on January 6, 2012. ↑ Data refer mostly to the year 2010. World Development Indicators database, World Bank. Accessed on December 21, 2011. ↑ GDP (official exchange rate) დაარქივებული 2018-12-24 საიტზე Wayback Machine. & Population დაარქივებული 2018-12-25 საიტზე Wayback Machine. , The World Factbook, Central Intelligence Agency, accessed on 30 September 2011. Population data obtained from Total Midyear Population, U.S. Census Bureau, International Data Base, accessed on 30 September 2011. European Union population obtained from European Union დაარქივებული 2020-05-08 საიტზე Wayback Machine. , The World Factbook, Central Intelligence Agency, accessed on 30 September 2011. Falkland Islands population data obtained from The World Factbook 2002 archive. Niue population data obtained from The World Factbook 2003 archive. Note: Per capita values were obtained by dividing the GDP (official exchange rate) data by the Population data. The figures were then rounded to the nearest hundred in typical Factbook fashion. ↑ Nominal 2011 GDP for the European Union & 2011 population for the European Union, World Economic Outlook Database, September 2011, International Monetary Fund. Accessed on January 06, 2012. ↑ The IMF is using a 2008 population estimate based on a 2001 census whose validity has been called into question. A 2003 U.S. State Department report on Equatorial Guinea stated that "although the 2002 (sic) census estimated the population at 1,015,000, credible estimates put the number at closer to 500,000. The opposition claimed that the Government inflated the census in anticipation of the December presidential election. (...) Opposition leaders charged earlier in the year that census results showing a twofold population increase were flawed and that numbers were inflated to perpetuate election fraud." [1] ↑ Population for Kosovo and Tuvalu was not available at the IMF database. To calculate the World GDP per capital, population for these two countries was obtained from U.S. Census Bureau, International Data Base, accessed on January 06, 2012. ↑ Population obtained from U.S. Census Bureau, International Data Base, accessed on September 26, 2011. Chart of GDP per capita at current prices by Google, World Bank data World Map and Chart of GDP per capita at current prices by lebanese-economy-forum, World Bank data
58

ვიკისაწყობში არის გვერდი თემაზე: 58 58 (ორმოცდათვრამეტი) წელი — იულიუსის კალენდრის არანაკიანი წელიწადი, რომლის პირველი დღეა კვირა. ეს წელი არის I საუკუნის მე-6 დეკადის მე-8 წელი. რომის იმპერატორი ნერონი კონსული ხდება. კორბულომ დაიწყო სომხეთზე ლაშქრობა. რომის ჯარებმა აიღო ქალაქ ვოლანდუმი და შევიდა დედაქალაქ არტაშატში. მთავარი სტატია: კატეგორია:დაბადებული 58. მთავარი სტატია: კატეგორია:გარდაცვლილი 58. რადამისტი — ქართველი უფლისწული, სომხეთის მეფე 51-53 და 54-55 წლებში.
ანდრე კოლინგბა

ანდრე კოლინგბა (ფრანგ. André Dieudonné Kolingba; დ.12 აგვისტო, 1935, ბანგი, ცენტრალური აფრიკის რესპუბლიკა — გ. 7 თებერვალი, 2010, პარიზი, საფრანგეთი) — ცენტრალური აფრიკის რესპუბლიკის პოლიტიკური მოღვაწე. ცენტრალური აფრიკის რესპუბლიკის პრეზიდენტი 1981-1993 წწ. ანდრე კოლინგბა დაიბადა 1935 წლის 12 აგვისტოს. წარმოშობით ის ეკუთვნის იაკომას ტომს. ცენტრალური აფრიკის რესპუბლიკის დამოუკიდებლობის გამოცხადებამდე მსახურობდა საფრანგეთის შეიარაღებულ ძალებში, შემდეგ კი მშობლიური ქვეყნის არმიაში. 1973 წელს მიენიჭა ბრიგადის გენერლის წოდება. ეკავა თავდაცვის მინისტრის მოადგილის თანამდებობა. 1977 წელს დაინიშნა იმპერატორ ბოკასას თანაშემწედ. მცირე ხნით იყო ელჩი ჯერ კანადაში, შემდეგ- გერმანიის ფედერაციულ რესპუბლიკაში. 1979 წელს, იმპერატორ ბოკასას დამხობის შემდეგ, დაინიშნა თავდაცვის მინისტრად. 1981 წელს პრეზიდენტმა დავიდ დაკომ კოლინგბა დანიშნა გენშტაბის ხელმძღვანელად. ხელისუფლებაში მოვიდა სახელმწიფო გადატრიალების გზით 1981 წლის 20 სექტემბერს, პრეზიდენტ დავიდ დაკოს დამხობის შემდეგ. მან დაიკავა ცენტრალური აფრიკის რესპუბლიკის პრეზიდენტისა და ეროვნული აღორძინების სამხედრო კომიტეტის თავმჯდომარის პოსტი. 1986 წელს, მისი მმართველობის პერიოდში ქვეყანაში დაბრუნდა ყოფილი დიქტატორი ჟან ბედელ ბოკასა, რომელიც დააპატიმრეს და სასამართლო პროცესის შემდეგ სამუდამო პატიმრობა მიუსაჯეს. 1992 წელს ჩაატარა მრავალპარტიული არჩევნები, რომელშიც დამარცხდა და უარყო მისი შედეგები. 1993 წელს ხელახლა ჩაატარა არჩევნები, ამჟამად მისი შედეგები სცნო და ხელისუფლება გადასცა ახლადარჩეულ პრეზიდენტს ანჟ ფელიქს პატასეს. მაგრამ გადადგომამდე განახორციელა ფართომასშტაბიანი ამნისტია, რომლის ფარგლებში განთავისუფლდა ათასობით პატიმარი, მათ შორის ჟან-ბედელ ბოკასა. გადადგომის შემდეგაც ასრულებდა მნიშვნელოვან როლს ქვეყნის პოლიტიკაში. თავმჯდომარეობდა საკუთარ პარტიას - ცენტრალური აფრიკის დემოკრატიული გაერთიანება. 1999 წელს გამართულ არჩევნებში ერთმანეთს დაუპირისპირდნენ მოქმედი პრეზიდენტი ანჟ ფელიქს პატასე და ექსპრეზიდენტები- ანდრე კოლინგბა და დავიდ დაკო. არჩევნებში პატასემ გაიმარჯვა, კოლინგბამ მეორე ადგილი დაიკავა ხმების 19%-ით. 2001 წელს კოლინგბამ განახორციელა სახელმწიფო გადატრიალების მცდელობა. პუჩტი ჩაახშვეს პრეზიდენტ პატასეს მომხრე ჯარისკაცებმა ლიბიელი სამხედროებისა და კონგოელი აჯანყებულების დახმარებით. პატასემ საფრანგეთის მთავრობა დაადანაშაულა გადატრიალების ორგანიზების თანამონაწილეობაში. 2003 წელს კოლინგბამ ოფიციალური ბოდიში მოიხადა ხელისუფლებაში ყოფნის დროს დაშვებული შეცდომების გამო. 2005 წლის 13 მარტის საპრეზიდენტო არჩევნებში კოლინგბა იყო ერთ-ერთი პრეზიდენტობის 11 კანდიდატს შორის. მან დააგროვა ხმათა 16% და დაიკავა მესამე ადგილი მოქმედი პრეზიდენტის ფრანსუა ბოზიზესა და ყოფილ პრემიერ-მინისტრ მარტინ ეინგელეს შემდეგ. ცენტრალური აფრიკის რესპუბლიკის პრეზიდენტი Encyclopaedia Britannica André Kolingba
60

ვიკისაწყობში არის გვერდი თემაზე: 60 60 (სამოცი) წელი — იულიუსის კალენდრის ნაკიანი წელიწადი, რომლის პირველი დღეა სამშაბათი. ეს წელი არის I საუკუნის მე-6 დეკადის მე-10 წელი. რომის იმპერატორი ნერონი მეროეს (სუდანი) გამოსაკვლევად ექსპედიციას აგზავნის. ბოუდიკას ხელმძღვანელობით აჯანყებულებმა ქალაქ ლონდონიუმი ააოხრეს. მთავარი სტატია: კატეგორია:დაბადებული 60. დეციმუს იუნიუს იუვენალუსი — I საუკუნის მიწურულის და II საუკუნის დასაწყისის რომაელი სატირიკოსი და პოეტი. მთავარი სტატია: კატეგორია:გარდაცვლილი 60.
ტროლჰეტანი

ტროლჰეტანი (შვედ. Trollhättan) — ქალაქი დასავლეთ შვედეთში, ვესტრა-გეტალანდის ლენში, თავისივე სახელწოდების მუნიციპალიტეტის ადმინისტრაციული ცენტრი. მდებარეობს შვედეთის სიდიდით მეორე ქალაქის — გეტებორგისგან 75 კმ-ით ჩრდილოეთით. 2010 წლის მონაცემებით მისი მოსახლეობა 46 457 ადამიანს შეადგენს. ტროლჰეტანი მდინარე გეტა-ელვთან, ტროლჰეტანის ჩანჩქერთან დააარსეს. ლიტერატურაში ის პირველად 1413 წელს მოიხსენიება. საუკუნეთა განმავლობაში, ჩანჩქერი მდინარის გადამკვეთ გემთათვის დაბრკოლებას წარმოადგენდა, სანამ XIX საუკუნეში არხების სისტემას ააშენებდნენ. იგი შემდეგში რამდენიმეჯერ განახლდა, მათ შორის ბოლოს 1916 წელს. XIX საუკუნის ბოლოს, ჩანჩქერზე ჰიდროენერგიის გამომუშავება დაიწყეს. შვედურმა ენერგოკომპანია Vattenfall-მა („ჩანჩქერი“) თავის სახელი ტროლჰეტანის ჩანჩქერისგან მიიღო. დღეისათვის, ქალაქში ჰიდროენერგიის ორი სადგური ფუნქციონირებს. ჰოდროენერგიამ ქალაქში ნამდვილი ინდუსტრიული რევოლუცია მოახდინა. ტროლჰეტანმა ქალაქის სტატუსი 1916 წელს მიიღო, როდესაც მისი მოსახლეობა 15 000 ადამიანს ითვლიდა. შვედეთის ქალაქების სია ოფიციალური საიტი დაარქივებული 2008-01-31 საიტზე Wayback Machine. ტროლჰეტანი — ენციკლოპედია ბრიტანიკა ↑ https://sv.wikipedia.org/wiki/Trollhättan ↑ Tätorternas landareal, folkmängd och invånare per km2 2005 och 2010 Swedish. Statistics Sweden (14 December 2011). დაარქივებულია ორიგინალიდან — 10 იანვარი 2012. ციტირების თარიღი: 10 January 2012.
ელისაბედ დომიტიენი

ელისაბედ დომიტიენი (ფრანგ. Elisabeth Domitien; დ.1925, საფრანგეთის ეკვატორული აფრიკა — გ. 26 აპრილი, 2005) — ცენტრალური აფრიკის რესპუბლიკის პოლიტიკური მოღვაწე. ცენტრალური აფრიკის რესპუბლიკის პრემიერ-მინისტრი 1975-1976 წწ. იგი იყო აფრიკაში პირველი და მსოფლიოში მეოთხე ქალი პრემიერ-მინისტრი. პოლიტიკური კარიერა დაიწყო პარტიიდან მოძრაობა შავი აფრიკის სოციალური ევოლუციისათვის. 1972 წელს გახდა აღნიშნული პარტიის ვიცე-პრეზიდენტი. 1975 წელს ჟან ბედელ ბოკასამ დანიშნა პრემიერ-მინისტრად. მათ შორის ურთიერთობა დაიძაბა მას შემდეგ რაც ბოკასამ განიზრახა რესპუბლიკა გამოეცხადებინა მონარქიად, ხოლო საკუთარი თავი - იმპერატორად. დომიტიენმა საჯაროდ განაცხადა აღნიშნული უთანხმოების შესახებ, რის შემდეგაც მისი მთავრობა დაიშალა. ბოკასას რეჟიმის დამხობისთანავე დააპატიმრეს, ციხეში ყოფნისას უარი განაცხადა ოდესმე პოლიტიკურ ცხოვრებაში ჩარევაზე, მაგრამ სიცოცხლის ბოლომდე მაინც რჩებოდა ცენტრალური აფრიკის გავლენიან ფიგურად. Women Prime Ministers 1945-2011
61

ვიკისაწყობში არის გვერდი თემაზე: 61 61 (სამოცდაერთი) წელი — იულიუსის კალენდრის არანაკიანი წელიწადი, რომლის პირველი დღეა ხუთშაბათი. ეს წელი არის I საუკუნის მე-7 დეკადის 1-ლი წელი. გალბა ტარაკონის ესპანეთის მმართველი ხდება. მთავარი სტატია: კატეგორია:დაბადებული 61. პლინიუს უმცროსი — რომაელი მწერალი და საზოგადო მოღვაწე. (გ. დაახლ. 113) მთავარი სტატია: კატეგორია:გარდაცვლილი 61.
ანატოლი სლივკო

ანატოლი სლივკო (რუს. Анатолий Емельянович Сливко; დ. 28 დეკემბერი, 1938 — გ. 16 სექტემბერი, 1989) — საბჭოთა სერიული მკვლელი. მოქმედებდა სტავროპოლის მხარეში, 1964-1985 წლებში. რსფსრ დამსახურებული მასწავლებელი (1977). ანატოლი სლივკოს სახელთანაა დაკავშირებული 7 მკვლელობა. იმსხვერპლა 7 წლიდან 17 წლამდე ასაკის ბიჭები. ჰყავდა მეუღლე და ორი შვილი. 1961 წელს ანატოლი სლივკო გახდა ავტოკატასტროფის მოწმე, სადაც დაიღუპა პიონერის ფორმაში ჩაცმული პატარა ასაკის ბავშვი. სახლში მისვლისთანავე სლივკომ ორგაზმი განიცადა. მოგვიანებით იგი ავარიას იხსენებდა, როგორც ბენზინისა და ცეცხლის სუნს. სლივკომ მალევე გამოიყენა სიტუაცია ბავშვთა კლუბში. მან გადაწყვიტა თავისი ამ უბედური შემთხვევის — ფანტაზიის რეალობად ქცევა, ამისათვის, წელიწადში ერთხელ ან ორჯერ სლივკო 13-17 წლამდე ასაკის ბავშვებთან ახლო ურთიერთობაში შედიოდა. შემდეგ ბიჭებს პიონერის ფორმაში გამოაწყობდა (ისე როგორც მან ნახა პიონერის ფორმაში ჩაცმული გარდაცვლილი ბავშვი). სლივკო თავიდანვე ახლო მეგობრულ კავშირს იჭერდა ბიჭებთან, შემდეგ ცდებს ატარებდა მათზე, რომლის ძირითადი შედეგი იყო ბავშვის უგონო მდგომარეობამდე მიყვანა. სლივკომ 21 წლის განმავლობაში 43 ბავშვი დაიყოლა ექსპერიმენტში მონაწილეობაზე. როდესაც ბავშვები უგონო მდგომარეობაში იყვნენ სლივკო მათ ეფერობოდა, ყოველივეს კამერაზე იღებდა, მასტურბირებდა. რამდენიმე შემთხვევაში ბავშვები ცდას გადაურჩნენ. 7 შემთხვევაში სლივკო მეტად ძალადობრივად მოქმედებდა. როდესაც ბავშვები უგონო მდგომარეობაში იყვნენ სლივკო მათ სხეულებს ანაწევრებდა, შემდეგ ბენზინს ასხამდა მათ ტანზე და კიდურებზე, უკიდებდა ცეცხლს და თვალყურს ადევნებდა ყოველივეს. ჩვეულებრივ, მსხვერპლის ფეხსაცმელს სამახსოვროდ ინახავდა. მომხდარს კამერაზე აფიქსირებდა, იღებდა ფოტოსურათებსაც. პირველად სლივკომ მკვლელობა ჩაიდინა 1964 წელს. 9 წლის შემდეგ, 1973 წლის 14 ნოემბერს, უგზო-უკვლოდ დაიკარგა 15 წლის ბიჭი სახელად ალექსანდრე ნესმეიანოვი. ორი წლის შემდეგ, 1975 წლის 11 მაისს, გაუჩინარდა 11 წლის ანდრეი პოგასიანი, ხოლო 1980 წელს გაუჩინარდა 13 წლის სერგეი ფატსიევი. ნესმეიანოვი, პოგასიანი და ფატსიევი იყვნენ სლივკოს მიერ ჩამოყალიბებული კლუბის — „ჩერგიდის“ წევრები. 1985 წლის 23 ივლისს სლივკომ ჩაიდინა თავისი უკანასკნელი მკვლელობა. მსხვერპლი გახდა 13 წლის სერგეი პავლოვი. 1985 წლის 28 დეკემბერს ანატოლი სლივკო დააპატიმრეს. 1986 წლის იანვარ-თებერვალში სლივკომ მიიყვანა გამომძიებლები დანაშაულის ადგილზე. სასამართლომ გამოუტანა სასჯელის უმაღლესი ზომა — სიკვდილით დასჯა. ანატოლი სლივკო სასამართლოს განაჩენის თანახმად, დახვრიტეს ნოვოჩერკასკის ციხეში 1989 წლის 16 სექტემბერს. ანატოლი სლივკოს შესახებ (რუსული) ანატოლი სლივკო დაარქივებული 2011-11-21 საიტზე Wayback Machine. (რუსული) ანატოლი სლივკო დაარქივებული 2011-09-28 საიტზე Wayback Machine. (ინგლისური)
ესტერსუნდი

ესტერსუნდი (შვედ. Östersund) — ქალაქი ცენტრალურ შვედეთში, იემტლანდის პროვინციაში; ესტერსუნდის მუნიციპალიტეტის ადმინისტრაციული ცენტრი და ამავე სახელწოდების ლენის დედაქალაქი. მდებარეობს შვედეთის სიდიდით მეხუთე ტბის — სტურშენის ნაპირებთან, კუნძულ ფრესენის მოპირდაპირედ. ესტერსუნდი რეგიონის კულტურული, ეკონომიკური და ტრადიციული სავაჭრო-კომერციული საქმინობის ცენტრია. მას XXI საუკუნის ადრეულ წლებამდე მთელს შვედეთში ყველაზე დიდი გარნიზონი გააჩნდა. ქალაქში მდებარეობს შუა შვედეთის უნივერსიტეტის უდიდესი საუნივერსიტეტო ქალაქი 7 000 სტუდენტით. 2010 წლის მონაცემებით, ესტერსუნდის მოსახლეობა დაახლოებით 60 000 ადამიანია და ის ამ მხრივ 24-ე ქალაქია შვედეთში და 46-ე სკანდინავიაში; ასევე, იგი შვედეთის უდიდესი შიდა ქალაქია. ესტერსუნდი შვედეთის ერთადერთი ქალაქია, რომელიც დაარსდა და პრივილეგირებულ იქნა XVIII საუკუნეში. მისი დაარსების მიზანი იყო სავაჭრო მონოპოლიის შექმნა მთლიან იემტლანდზე, რომლის მოსახლეობის მომგებიანი ვაჭრობაც შვედეთის მონარქს აღიზიანებდა. ეს განზრახვა მიზნად ისახავდა გადამყიდველი ვაჭრების მიერ ადგილობრივი ფერმერების განდევნას, მაგრამ ადგილობრივები ამ ეკონომიკურ ფილოსოფიას წინააღმდეგობით შეხვდნენ, რის გამოც ესტერსუნდი კიდევ კარგა ხანს პატარა ქალაქად დარჩა. ნამდვილ ქალაქად ის XIX საუკუნის ბოლოს იქცა, როდესაც იქ რკინიგზა შევიდა და დაიწყო ეკონომიკური ლიბერალიზაცია. ესტერსუნდი სკანდინავიის შუაგულში მდებარეობს და ქალაქ სუნდსვალს შვედეთის აღმოსავლეთ სანაპიროსთან აერთებს. ფაქტია, რომ ქალაქი არა მხოლოდ სკანდინავიის, არამედ შვედეთის, იემტლანდის რეგიონისა და ესტერსუნდის მუნიციპალიტეტის ცენტრში მდებარეობს. მას ხშირად შვედეთის გეოგრაფიულ ცენტრადაც მოიხსენიებენ. შვედეთის ქალაქების სია (შვედური) ოფიციალური საიტი ↑ Tätorternas landareal, folkmängd och invånare per km2 2005 och 2010 Swedish. Statistics Sweden (14 December 2011). დაარქივებულია ორიგინალიდან — 10 იანვარი 2012. ციტირების თარიღი: 10 January 2012. ↑ Jacobsson, Hans (1992). "Östersunds tillkomst" (in Swedish) in Sten Rentzhog: Jämten 1993, p. 140-145 ↑ Familjen Medelsvensson - The average Swedish family Statistics Sweden ↑ Östersund - Quality of life included (PDF). Östersund Municipality. დაარქივებულია ორიგინალიდან — 2008-04-09. ციტირების თარიღი: 2008-02-29.
63

ვიკისაწყობში არის გვერდი თემაზე: 63 63 (სამოცდასამი) წელი — იულიუსის კალენდრის არანაკიანი წელიწადი, რომლის პირველი დღეა შაბათი. ეს წელი არის I საუკუნის მე-7 დეკადის მე-3 წელი. რომის იმპერიამ გააუქმა პონტოს სამეფო და იგი თავის პროვინციად გამოაცხადა. მთავარი სტატია: კატეგორია:დაბადებული 63. მთავარი სტატია: კატეგორია:გარდაცვლილი 63.
ანჟ ფელიქს პატასე

ანჟ ფელიქს პატასე (ფრანგ. Ange-Félix Patassé; დ. 25 იანვარი, 1937, პაუა, საფრანგეთის ეკვატორული აფრიკა — გ. 5 აპრილი, 2011, დუალა, კამერუნი) — ცენტრალური აფრიკის რესპუბლიკის პოლიტიკური მოღვაწე. ცენტრალური აფრიკის რესპუბლიკის პრეზიდენტი 1993–2003 წლებში და პრემიერ-მინისტრი 1976 –1978 წლებში დაამხეს სამოქალაქო ომის შედეგად ამბოხებულებმა ფრანსუა ბოზიზეს მეთაურობით. იგი არის ცენტრალური აფრიკის რესპუბლიკის პირველი დემოკრატიულად არჩეული პრეზიდენტი. ანჟ ფელიქს პატასე დაიბადა 1937 წლის 25 იანვარს პაუაში. 1976–1978 წლებში იკავებდა ჯერ ცენტრალური აფრიკის რესპუბლიკის, ხოლო შემდეგ იმპერიის პრემიერ-მინისტრის პოსტს. პატასემ გაიმარჯვა 1993 წელს ჩატარებულ მრავალპარტიულ არჩევნებში, რომელიც ჩატარდა გაეროსა და სხვა საერთაშორისო ორგანიზაციების დაჟინებული მოთხოვნით და გახდა ქვეყნის პირველი დემოკრატიულად არჩეული პრეზიდენტი. მისი მმართველობის პერიოდში, კერძოდ 1996–1997 წლებში მოხდა სამი შეიარაღებული აჯანყება და გამწვავდა კონფლიქტი ე.წ. „ჩრდილოელებსა“ და „სამხრეთელებს“ შორის. პატასე „ჩრდილოელებს“ ეკუთვნოდა, მისი მთავარი მოწინააღმდეგე კოლინგბა კი „სამხრეთელებს“. 1999 წელს გაიმართა მორიგი საპრეზიდენტო არჩევნები, რომელშიც პატასე ხელმეორედ აირჩიეს პრეზიდენტად. ამ არჩევნებში მან დამაჯერებლად დაამარცხა ქვეყნის ექსპრეზიდენტები დავიდ დაკო და ანდრე კოლინგბა. მაგრამ მეორე საპრეზიდენტო ვადის დროს პატასემ დაკარგა ისეთ მოკავშირეთა მხარდაჭერა, როგორიც იყო საფრანგეთი, რომელიც აქტიურად ეხმარებოდა მას პირველი საპრეზიდენტო ვადის პერიოდში. 2001 წელს ანდრე კოლინგბას მეთაურობით განხორციელდა სახელმწიფო გადატრიალების წარუმატებელი მცდელობა, რომლის თანამონაწილეობაში პატასემ საფრანგეთის მთავრობა დაადანაშაულა. პატასე დაამხეს 2003 წლის მარტში. ხელისუფლებაში მოვიდა ფრანსუა ბოზიზე. ამის შემდეგ პატასე ცხოვრობდა ტოგოში. ის გარდაიცვალა 2011 წლის 5 აპრილს კამერუნში. ცენტრალური აფრიკის რესპუბლიკის პრეზიდენტი Jean-Marc Aractingi,La Politique à mes trousses( Politics at my heels ), Editions l'Harmattan, Paris, 2006, Central Africa Chapter (ISBN 978-2-296-00469-6). O’Toole, Thomas. "The Central African Republic: Political Reform and Social Malaise." In John F. Clark & David E. Gardinier, eds., Political Reform in Francophone Africa. Boulder, Colorado: Westview Press, 1997. ანჟ ფელიქს პატასეს ბიოგრაფია დაარქივებული 2011-12-04 საიტზე Wayback Machine. ↑ Корреспондент.net: В Центральноафриканской Республике совершен государственный переворот ↑ Сообщение о смерти Анж-Феликса Патассе («РИА Новости»)
დრო (2011 წლის ფილმი)

დროში (ინგლ. In Time) — რეჟისორ ენდრიუ ნიკოლის ფანტასტიკური თრილერი. ფილმში მონაწილეობენ: ჯასტინ ტიმბერლეიკი, ამანდა საიფრიდი, კილიან მერფი, ოლივია უაილდი და სხვები. ფილმის პრემიერა გაიმართა 2011 წლის 28 ოქტომბერს. 2010 წლის 12 ივლისისთვის ცნობილი გახდა, რომ ამანდა საიფრიდი ერთ-ერთ მთავარ როლზე იყო მიწვეული, ხოლო იმავე წლის 27 ივლისს დადასტურდა აგრეთვე მთავარი როლი ჯასტინ ტიმბერლეიკისთვის. 2010 წლის 9 აგვისტოს ცნობილი გახდა, რომ სამსახიობო ჯგუფს შეუერთდებოდა მსახიობი კილიან მერფი. 2010 წლის 28 ოქტომბერს გაჩნდა ფილმის გადაღებების პირველი ფოტოსურათები. კინოკრიტიკოსების მხრიდან ფილმმა შერეული შეფასება მიიღო. Rotten Tomatoes-ის მიხედვით კინოკრიტიკოსთა 38% მას დადებითად აფასებს. ფილმის მოქმედება ვითარდება 2161 წელს. გენეტიკური ინჟინერიის საშუალებით კაცობრიობამ სძლია ასაკს და ამიერიდან ადამიანები აღარ ბერდებიან. სამყაროში მუდმივ ვალუტას დრო წარმოადგენს. „დრო“ — კინოფილმების ინტერნეტ-მონაცემთა ბაზა (ინგლისური) ოფიციალური საიტი ოფიციალური ტრეილერი დაარქივებული 2015-09-24 საიტზე Wayback Machine. „დრო“ — Rotten Tomatoes „დრო“ — Box Office Mojo-ზე ↑ Kaufman, Amy. (October 27, 2011) Movie Projector: 'Puss in Boots' to stomp on competition. Los Angeles Times. Tribune Company. ციტირების თარიღი: October 27, 2011. ↑ In Time (2011). Box Office Mojo (2011-12-27). ციტირების თარიღი: 2011-12-27. ↑ Gallagher, Brian. (2010-07-12) Amanda Seyfried Signs on to I'm.mortal. MovieWeb.com. დაარქივებულია ორიგინალიდან — 2019-05-18. ციტირების თარიღი: 2010-12-10. ↑ Douglas, Edward. (2010-07-27) Justin Timberlake Leading I'm.mortal?. ComingSoon.net. დაარქივებულია ორიგინალიდან — 2012-10-08. ციტირების თარიღი: 2010-12-10. ↑ Gallagher, Brian. (2010-08-09) Cillian Murphy to Star in I'm.mortal. MovieWeb.com. დაარქივებულია ორიგინალიდან — 2019-05-18. ციტირების თარიღი: 2010-12-10. ↑ Timberlake and Seyfried Spotted Filming Their New Thriller. ComingSoon.net (2010-10-28). დაარქივებულია ორიგინალიდან — 2011-09-22. ციტირების თარიღი: 2010-12-10. ↑ In Time — Rotten Tomatoes
ფრანსუა ბოზიზე

ფრანსუა ბოზიზე იანგუვონდა (ფრანგ. François Bozizé Yangouvonda; დ. 14 ოქტომბერი, 1946, მუილა, გაბონი) — ცენტრალური აფრიკის რესპუბლიკის სახელმწიფო, სამხედრო და პოლიტიკური მოღვაწე. ცენტრალური აფრიკის რესპუბლიკის პრეზიდენტი 2003 წლიდან. 1979-1981 წლებში თავდაცვის მინისტრია, ხოლო 1981-1982 წლებში - კულტურისა და ინფორმაციის მინისტრია. ხელისუფლების სათავეში მოვიდა სახელმწიფო გადატრიალების შედეგად. ორწლიანი გარდამავალი პერიოდის შემდეგ ჩაატარა საპრეზიდენტო არჩევნები და გაიმარჯვა. ასევე გამარჯვებას მიაღწია 2011 წლის საპრეზიდენტო არჩევნებში. 2013 წლის 24 მარტს კოალიცია სელეკას აჯანყებულებმა აიღეს პრეზიდენტის სასახლე დედაქალაქ ბანგიში. პრეზიდენტი ბოზიზე გაიქცა დედაქალაქიდან და თავი სავარაუდოდ კონგოს დრ-ს შეაფარა. აჯანყებულთა ლიდერმა მიშელ ჯოტოდიამ თავი პრეზიდენტად გამოაცხადა უახლოეს არჩევნებამდე. ცენტრალური აფრიკის რესპუბლიკის პრეზიდენტი ფრანსუა ბოზიზეს ბიოგრაფია დაარქივებული 2012-01-30 საიტზე Wayback Machine. Integrated Regional Information Networks (IRIN), «Bozize to contest presidency as an independent candidate» ↑ ცენტრალური აფრიკის რესპუბლიკაში პრეზიდენტი განდევნეს
64

ვიკისაწყობში არის გვერდი თემაზე: 64 64 (სამოცდაოთხი) წელი — იულიუსის კალენდრის ნაკიანი წელიწადი, რომლის პირველი დღეა კვირა. ეს წელი არის I საუკუნის მე-7 დეკადის მე-4 წელი. 18 ივლისი : რომის სავაჭრო უბანში დიდი ხანძარი გაჩნდა. ცეცხლმა თითქმის ნახევარი ქალაქი გაანადგურა. კუშანის იმპერიამ ქ. ტაქსილა აიღო. მთავარი სტატია: კატეგორია:დაბადებული 64. იულია ფლავია — რომის იმპერატორის ტიტუსის ასული, დომიციანეს საყვარელი მთავარი სტატია: კატეგორია:გარდაცვლილი 64.
ბურლენგე

ბურლენგე (შვედ. Borlänge) — ქალაქი ცენტრალურ შვედეთში, მდინარე დალ-ელვენზე, დალარნის ლენში. თავისივე სახელწოდების მუნიციპალიტეტის ადმინისტრაციული ცენტრი. 2010 წლის მონაცემებით მისი მოსახლეობა 41 734 ადამიანს შეადგენს. ისტორიულ წყაროებზე, მასზე, როგორც პატარა სოფელზე არსებული ინფორმაცია 1390 წლით თარიღდება. მნიშვნელოვან დასახლებად XIX საუკუნის 70-იან წლებში იქცა. ქალაქის სტატუსი 1944 წელს მიიღო. ბურლენგე ტრადიციულად ინდუსტრიული ქალაქია. აწარმოებენ რკინასა და ქაღალდს. შვედეთის ქალაქების სია ოფიციალური საიტი დაარქივებული 2009-03-17 საიტზე Wayback Machine. ↑ Tätorternas landareal, folkmängd och invånare per km2 2005 och 2010 Swedish. Statistics Sweden (14 December 2011). დაარქივებულია ორიგინალიდან — 10 იანვარი 2012. ციტირების თარიღი: 10 January 2012.